Здравейте,


В случая, че майката ражда една седмица след определения от лекаря термин, кой покрива финансово тази една седмица? Зная, че майчинство за първата година е 410 дни (включително 45-те дни преди термина). Втората година на майчинството би следвало също да продължи 365 дни, т.е. до навършването на 2-та година на детето.  

Раждането след термина, който е само ориентировъчен, не е нещо необичайно, но засега не съм успяла да намеря информация как се изчислява паричното покритие на тези дни след термина.




Кой плаща разликата след 410-я ден и началото на 2-та година?
=============================================================

 

Здравейте!


Съгласно Кодекса за социално осигуряване, осигурената за общо заболяване и майчинство майка има право на парично обезщетение при бременност и раждане за срок 410 дни, от които 45 дни преди раждането.


Когато раждането е след термина, дните между него и термина се заплащат отново в размер на 90 на сто от среднодневното брутно трудово възнаграждение /те са част от тези 410 дни/. 


Надежда Георгиева  

юрист | Advokatami.bg  

0888 047 188


